**Критеријуми описног оцењивања за предмете**

**Грађанско васпитање и Верска настава**

Овај пар изборних предмета поред сазнајне, треба да развије и моралну димензију ученикове личности. Избор се заснива на добровољности и афинитетима, садржаји се усвајају практиковањем и осећањима, а исходи су усмерени на заједницу (верску и/или грађанску). Ипак, и овде постоје одређени нивои знања (битни појмови и начела, организациони или догматски поредак, савест и обичајност, грађанске процедуре или верски обреди) који се могу вредновати. Недовољне оцене нема, мада уколико ученик није редовно долазио на наставу може бити неоцењен. Све неведено треба да резултира описном оценом;

**Оцене из Грађанског васпитања су**

* *успешан* (на мађарском *eredményes*)
* *веома успешан*(на мађарском *nagyon eredményes*)

Оцену *успешан (eredményes)* добија ученик који редовно долази на часове, учествује у групном раду и радионицама, показује интересовање и жељу да развија грађанску свест, толеранцију према чланима групе.

Оцену *вeoma успешан (nagyon eredményes)* добија ученик који је креативан у заједничким програмима, усваја одређена знања, процедуре и вредности грађанског друштва. Такође, је активан у ваннаставним активностима, сарадња са друштвеним институцијама, представе, изложбе, музејске поставке.

**Оцене из Верске наставе су**

* *задовољава*(на мађарском *megfelelő*)
* *добар*(на мађарском *jó*)
* *истиче се* (на мађарском *kiváló*)

Оцену *задовољава(megfelelő)* добија ученик који редовно долази на часове, и показује минимум жеље да упозна суштину верског учења.

Оцену *добар(jó)* добија ученик који је упознао основу верског учења, смисао и значај одређених обреда и историју конкретне заједнице.

Оцену *истиче се(kiváló)* добија ученик који са радошћу приступа часовима, који усвојена знања практикује и осећа. Такође се труди да живи као верник, те у складу са тим присуствује богослужењима.

Наставници Грађаског васпитања и Верске наставе који су у целости прихватили овај документ:

1. Гордана Карабасил – наставник грађанског васпитања (од 1. до 4. разреда)

2. Илдико Менђан Плетикосић – наставник грађанског васпитања (од 1. до 4. разреда)

3. Вираг Габор – наставник католичке верске наставе (од 1. до 4. разреда)

4. Љиљана Стојанов – наставник православне верске наставе (од 1. до 4. разреда)