**Критеријуми оцењивања страних језика**

**немачки језик 1-4. разред гимназије и економске школе**

Ови критеријуми су донети од стране стручног већа Страних језика, наставника немачког језика од првог до четвртог разреда.

Оцењивањем ученика од првог до четвртог разреда обухваћени су следећи елементи:

* Разумевање (писаног/слушаног садржаја)
* Говорне способности
* Способности писменог изражавања
* Језичке законитости – граматика

Критеријуми оцењивања сачињени су у складу са исходима, циљевима и задацима прописаних Планом и програмом наставе и учења предмета, [Општим стандардима постигнућа за немачки језик](https://ceo.edu.rs/wp-content/uploads/2017/12/Opsti-standardi-postignuca-za-kraj-osnovnog-obrazovanja-za-strani-jezik.pdf) и уз поштовање Правилника о оцењивању ученика у средњем образовању и васпитању .

Ученици се оцењују у току школске године бројчано из

1. усменог одговарања
2. писаних провера (контролни, писмени задаци, краће писане форме)
3. диктата
4. активности на часу
5. пројектне наставе

Оцена на **усменом одговарању** се формира на основу учениковог одговора или излагања према следећој бројчаној скали:

* читање и разумевање садржине прочитаног текста, одговарање на питања везана за садржину текста

**Одличан 5 –** приликом читања има одговарјућу интонацију и правилан изговор, ученик у потпуности користи циљни језик за препричавање, одговарање на постављена питања, повезује садржину текста са животним ситуацијама/сличним контекстима и изражава своје критичко мишљење, логичан след излагања/аргументовања, нема већих граматичких грешака. У потпуности разуме писани текст, с лакоћом влада материјом и вештинама.

**Врло добар 4** – у већој мери има одговарјућу интонацију и правилан изговор. Ученик већином користи циљни језик за препричавање, одговарање на постављена питања, повезује садржину текста са животним ситуацијама/сличним контекстима и изражава у већој мери своје критичко мишљење, логичан след излагања/аргументовања, говори правилно, али се изражава са мањим граматичким грешкама које не утичу на разумевање смисла реченице, понекад користи реч или фразу која је неадекватна и погрешноје изговора;

**Добар 3** – делимично има одговарајућу интонацију и правилно чита ранији вокабулар, ученик делимично користи циљни језик за препричавање, делимично тачно одговара на постављена питања, може да комуницира и има скроман речник, смисао изреченог  је понекад нејасан због граматичких грешака и нетачног реда речи, али је разумљив. Ученик има делимичних тешкоћа у читању, изговору и интонацији.

**Довољан 2**- прави велике и честе грешке у читању и изговору, има минимум разумевања и напредује уз помоћ наставника који га води кроз материју, тешко се изражава, користи матерњи језик за препричавање уз мањи број фраза и израза на циљном језику које користи полако и са пуно оклевања упркос великој помоћи наставника.

**Недовољан 1** – има има већих потешкоћа у читању, изговору и интонацији, не разуме писмена излагања, не уме самостално да се изражава, једва користи најосновнији вокабулар, није савладао ни најосновније граматичке структуре па је смисо изреченог нејасан и неразумљив.

* **Sprechen**

**Одличан 5 -** ученик слободно и без оклевања изражава своје мисли, активан је у разговору, правилним изговором течно изговара реченице и нема већих граматичких грешака. Критички расуђује, износи своје мишљење логичким следом и повезује дату тему са сличним контекстима

**Врло добар 4** – ученику већој мери говори правилно, изражава се са мањим граматичким грешкамакоје не утичу на разумевање смисла реченице; понекад користи реч или фразу која је неадекватна и погрешноје изговора. У већини случајева повезује дату тему са сличним контекстима, у већој мери критички расуђује. Разуме питања у нормалном говорном темпу, али је потребно понекад нешто поновити, не разуме сваку појединост код писаног и слушаног садржаја.

**Добар 3** - ученик може да комуницира и има скроман речник, смисао изреченог

   је понекад нејасан због граматичких грешака и нетачног реда речи, али је разумљив. Мања заступљеност критичког расуђивања, излагање је некохерентно али и даље већином на циљном језику. Разуме излагања и питања постављена споријим темпом, понекад је нужно поновити и поједноставити неке делове реченице, потребно га је усмеравати.

**Довољан 2** - ученик прави велике и честе грешке у разговору и изговору што отежава оно што жели да каже; ретко налази праве речи и фразе, тешко се изражава, а његов оскудан речник користи полако и са пуно оклевања упркос великој помоћи наставника. Има тешкоћа у разумевању излагања, једва схвата уз објашњења и поједностављења, слабо разуме говорну материју.Често прибегава матерњем језику за наставак комуникације.

**Недовољан 1** - не разуме усмена излагања нити уме самостално да се изражава чак ни уз помоћ наставника, једва користи најосновнији вокабулар, има потешкоћа изговору и интонацији. Није савладао ни најосновније граматичке структуре па је смисо изреченог нејасан и неразумљив.

Ученици 1.-4.разреда имају 1 писмени задатак по полугодишту и најмање 1 писану проверу уз претходну најаву садржаја програма наставе и учења који ће се писмено проверавати. Распоред писаних провера дужих од 15 минута уписује се у дневник и објављује се за свако одељење на огласној табли школе и на званичној интернет страни школе. Распоред може да се мења на предлог наставника, уз сагласност управе школе. Писане провере постигнућа у трајању до 15 минута могу се обављати без претходне најаве и евидентирају се у педагошкој документацији наставника ради праћења постигнућа ученика.

* **Језичке законитости - граматичка правила**

**Одличан 5** - ученик влада граматичким правилима, потпуно их разуме и правилно примењује у датом језичком контексту.

**Врло добар 4** - ученик разуме и правилно примењује научена граматичка правила, уз местимичне грешке.

**Добар 3** - ученик делимично примењује научена граматичка правила уз грешке.

**Довољан 2**- ученик препознаје граматичка правила и повремено их минимално примењује.

**Недовољан 1**-ученикне препознаје граматичка правила нити уме да их примењује.

**Оцена на писаној провери** се изводи на основу следећих критеријума

* на контролним и писаним задацима присутна је диференцијација задатака. Писане провере постигнућа се оцењују на основу скале која изражава однос између процента тачних одговора и одговарајуће оцене:

86-100% оцена одличан (5)  
71%-85% оцена врло добар (4)  
56%-70% оцена добар (3)  
41%-55% оцена довољан (2)  
до 40% оцена недовољан (1)

Скала може да варира у односу на структуру одељења, тежине теста и постигнућа ученика, али не више од 5%.

* На диктатима претходно обрађених текстова на часу, критеријуми су следећи:

**Одличан 5** – у потпуности поштује правописна правила циљног језика, правилно пише писану форму свих речи

**Врло добар 4** – у потпуности поштује правописна правила циљног језика, нов вокабулар делимично усвојен

**Добар 3** –прави веће грешке у правопису, претходно одрађен вокабулар у мањој мери усвојен, али основни фонд речи правилно пише

**Довољан 2** – ретко поштује правила правописа циљног језика, у мањој мери правилно пише основни фонд речи

**Недовољан 1** – не поштује правопис циљног језика, произвољно пише речи користећи чак и друго писмо, није усвојио писани облик основних речи (предлога, заменица, чланова)

* Schreiben

Ученици се оцењују на основу постигнућа из писања краћег састава (мејл, блог, писмо или друге типске писане форме), писаних одговора на задату тему или постављено питање.

**Одличан 5-** ученик може у писаној форми да изрази своје мисли самостално и без већих граматичких и правописних проблема, у потпуности поштује задату форму писане вежбе

**Врло добар 4** - ученик у писаној форми изражава своје мисли самостално уз понеке граматичке и правописне грешке; у потпуности поштује задату форму писане вежбе

**Добар 3** - ученик не може без помоћи да изрази своје мисли писаним путем и прави честе и веће правописне и граматичке грешке; писана форма није испоштована у целости

**Довољан 2** - ученик није способан самостално да се писмено изрази, прави учестале и озбиљне правописне и граматичке грешке; облик форме је задовољен је минимално

**Недовољан 1**- прави крупне грешке у писаном изражавању и у основним граматичким облицима, не уме да испоштује структурслно писану форму задатка

Оцена из **активности** на часу представља објективну и поуздану меру напредовања и развоја ученика, као и ангажовања ученика и његове самосталности у раду.

Активност ученика прати се континуирано и вреднује током целе школске године. У активност улази и редовност/благовременост/тачност израде и доношења домаћих задатака, као и редовно доношење материјала потребног за рад на часу. Степен самосталности у раду, степен ангажовања, иницијативе, начин остваривања сарадње у процесу учења са другим ученицима такође се вреднују кроз активност.

|  |  |  |  |
| --- | --- | --- | --- |
| **Активност исказана у есдневнику пре сумирања у бројчану оцену** | ☹ | 😐 | ☺ |
| **Активност на часу** | Учествује у раду са променљивом пажњом и уз подстицај наставника, не интересује се за додатна појашњења нејасног | Већином активно учествује у раду,  повремено пита за појашњавање нејасног, углавном пријављује непознате речи, углавном прати наставу | Активно учествује у раду давањем конструктивних идеја.  Увек пита за појашњавање нејасног, увек пријављује непознате речи, помно прати наставу и доприноси даљем одвијању часа |
| **Израда домаћих задатака** | Врло ретко или скоро никад не ради домаће задатке и не врши проверу | Делимично ради домаће задатке, повремено се јавља за проверу истих | Уредно и редовно ради домаће задатке, самоиницијативно се јавља за проверу истих |
| **Однос према предмету** | Ретко носи уџбенике и потребан материјал | Већину времена има уџбенике и потребан материјал | Редовно носи уџбенике и потребан материјал |
| **Уредност вођења белешки** | Уз чешће опомињање води запис на часу | Већину времена редовно и уредно води запис на часу. | Води редовно запис на часу |

**Скала за оцену из активности**

**Одличан 5** - Активно учествује у раду давањем конструктивних идеја. Увек пита за појашњавање нејасног, увек пријављује непознате речи, помно прати наставу и доприноси даљем одвијању часа, уредно и редовно ради домаће задатке, самоиницијативно се јавља за проверу истих, редовно носи уџбенике и потребан материјал, води редовно запис на часу

**Врло добар 4** - Активно учествује у раду, увек пита за појашњавање нејасног, увек пријављује непознате речи, помно прати наставу и доприноси даљем одвијању часа, уредно и редовно ради домаће задатке, углавном се јавља за проверу истих, углавном носи уџбенике и потребан материјал, редовно уредно води запис на часу

**Добар 3** – делимично учествује у настави, повремено пита за појашњења, већину времена прати наставу и ради домаће задатке, делимично се јавља за проверу истих, редовно уредно води запис на часу, редовно носи потребан прибор за рад

**Довољан 2** - ретко учествује у настави, ретко пита за појашњења, делимично прати наставу и ради домаће задатке, ретко се јавља за проверу домаћих задатака, уз ређе опомињање води запис на часу, углавном има потребан прибор за рад

**Недовољан 1** - не показује интересовање за учешће у активностима нити ангажовање, као ни жељу за напредовањем, ретко носи уџбенике и потребан материјал, уз чешће помињање води запис на часу.

**Оцењивање/вредновање пројектних активности** углавном има мотивациону улогу и вреднује се у складу са показаним степеном самосталности, активности и ангажовања као и сарадње са осталим члановима групе, извођења закључака на основу прикупљених података и презентовања продукта пројекта.

**Одличан 5** – висок степен сарадње са осталим члановима групе. Изузетно је самосталан, показује изузетно висок степен активности и ангажовања. Самостално изводи закључке на основу прикупљених података. Испоштовао је у потпуности задате смернице (фонд речи, граматичке структуре за тај пројекат). Веома успешно реализује продукт пројекта.

**Врло добар 4** – у великој мери сарађује са осталим члановима групе, Показује самосталност, висок степен активности и ангажовања. Испоштовао је у потпуности задате смернице (фонд речи, граматичке структуре за тај пројекат).Углавном самостално изводи закључке из прикупљених података. Успешно презентује свој рад.

**Добар 3** – у довољној мери сарађује са са осталим члановима групе. Показује довољанстепен активности и ангажовања. Делимично су испоштоне задате смернице (фонд речи, граматичке структуре за тај пројекат). Делимично самостално, делимично уз помоћ осталих чланова групе изводи закључке на основу прикупљених података. Уз помоћ осталих чланова групе презентује продукт пројекта.

**Довољан 2** – Ученик показује мали степен сарадње са осталим члановима групе. Показује мали степен активности и ангажовања. У мањој мери су испошоване задате смернице (фонд речи, граматичке структуре за тај пројекат). Репродукује прикупљене податке и презентује продукт пројекта уз већу помоћ осталих чланова групе.

**Недовољан 1** – ученик не сарађује са осталим члановима групе. Није заинтересован за пројекат, не учествује у активностима, не ангажује се.

**Оцењивање ученика по ИОП-у**

Уколико ученик стиче образовање и васпитање по ИОП-у 1 или ИОП-у 2, оцењује се на основу ангажовања и степена остварености исхода уз прилагођавање начина и поступка оцењивања (према Правилнику о оцељивању ученика у основном образовању и васпитању („Службени гласник РС“ број 34/2019, 59/2020 и 81/2020)).

Ученик коме је потребна додатна подршка у образовању оцењује се у односу на остваривање циљева и стандарда постигнућа у току савладавања индивидуалног образовног плана или у односу на прилагођене стандарде постигнућа при чему се вреднује и однос ученика према раду и постављеним задацима/захтевима предмета у складу са његовим способностима.

Оцењивање ученика по ИОП-у 1 се врши на основу ангажовања и степена остварености постојећих стандарда и очекиваних исхода, уз прилагођавање начина и поступка оцењивања.

Оцењивање ученика по ИОП-у 2 се врши на основу ангажовања и степена остварености прилагођених циљева и исхода, уз прилагођавање начина и поступка оцењивања.

Вредновање је усмерено на подстицање ученика на активно учествовање у настави и ваннаставним активностима, развијању његовог самопоуздања и осећаја напредовања.

При евалуацији ученика који раде по ИОП-у, примењује се индивидуални приступ у сарадњи са педагошко-психолошком службом школе.

**Иницијално процењивање**

На почетку школске године наставник процењује претходна постигнућа ученика у оквиру одређене области, модула или теме који су од значаја за предмет у тој школској години. Резултат иницијалног процењивања се не оцењује и служи за планирање рада наставника и даље праћење напредовања ученика.